ล้างหนี้ชุดใหญ่1ล้านล้าน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

กวาดทั้งครูบัตรเกษตรกร
อภิสิทธิ์ลุยคิกออฟ16ส.ค.นี้โพสต์ทูเดย์ — รัฐบาลอภิสิทธิ์ ยกแผนแก้หนี้ประชาชนขึ้นเป็นวาระแห่งชาติ ลุยกวาดรวดเดียวเป็นล้านล้านบาท
แหล่งข่าวจากกระทรวงการคลัง เปิดเผยว่า ในวันที่ 16 ส.ค.นี้ นายอภิสิทธิ์ เวชชาชีวะ นายกรัฐมนตรี เป็นประธานในการกำหนดยุทธศาสตร์การแก้หนี้สินภาคประชาชนทุกกลุ่มแบบครบวงจร มูลหนี้รวม 1.6 ล้านล้านบาท คาดว่าจะช่วยลดความเดือดร้อนของประชาชนได้กว่า 2.3 ล้านคน 
ทั้งนี้ ทีมที่ปรึกษานายกรณ์ จาติกวณิช รมว.คลัง และผู้บริหารธนาคารรัฐกำลังดำเนินการเรื่องนี้กันอย่างเต็มที่
สำหรับกลุ่มลูกหนี้ที่จะมีการแก้ไขประกอบด้วยหนี้นอกระบบที่มีการขึ้นทะเบียนประชาชนไปแล้ว 1 ล้านคน มูลหนี้ร่วม 1 แสนล้านบาท ซึ่งขณะนี้ดำเนินการไปแล้วกว่า 4 แสนคน จนช่วยลดภาระหนี้จากดอกเบี้ยให้กับประชาชนร่วม 4,000 ล้านบาท โดยจะมีการเปิดวงเงินโอ/ดี และจัดทำบัตรเอทีเอ็มให้สำหรับลูกหนี้ที่ขึ้นทะเบียนแก้หนี้ และมีระเบียบวินัยในการชำระหนี้ เพื่อนำมาใช้จ่ายในอนาคต
นอกจากนี้ ยังมีหนี้สินของประชาชนที่เป็นหนี้บัตรเครดิตของสถาบันการเงินและไม่ใช่สถาบันการเงินอีกประมาณ 2 แสนคน มูลหนี้ร่วม 1 แสนล้านบาท
หนี้สินของกลุ่มเกษตรกรทั้งในส่วนของกองทุนฟื้นฟูเกษตรกรที่อยู่ภายใต้การดูแลของธนาคารเพื่อการเกษตรและสหกรณ์การเกษตร (ธ.ก.ส.) อีกประมาณ 57 แสนคน มูลหนี้ร่วม 3.6 แสนล้านบาท
กลุ่มสุดท้ายเป็นหนี้ของบรรดาข้าราชการครู 4 แสนคน ที่กู้หนี้จากสหกรณ์ออมทรัพย์ต่างๆทั่วประเทศ 87 แห่ง มูลหนี้ร่วม 7 แสนล้านบาท
หนี้กลุ่มข้าราชการครูที่กู้เงินจากโครงการฌาปนกิจสงเคราะห์ช่วยเพื่อนครูและบุคลากรทางการศึกษา (ช.พ.ค.) อีก 3 แสนคน มูลหนี้รวม 1.7 แสนล้านบาท หนี้ข้าราชการครูที่กู้ยืมเงินในโครงการพัฒนาชีวิตครูอีก 6 หมื่นคน วงเงิน 5 หมื่นล้านบาท และหนี้ของกลุ่มครูที่กู้ยืมจากกองทุนหมุนเวียนอีก 8,0009,000 คน มูลหนี้รวม 1,500 ล้านบาท
รวมหนี้สินทั้ง 4 ประเภท ที่รัฐบาลนายอภิสิทธิ์จะดำเนินการจัดทำแผนการแก้ปัญหาหนี้สินในรอบนี้ร่วม 2.3 ล้านคน คิดเป็นหนี้รวมทั้งสิ้นกว่า 1.6 ล้านล้านบาท
เนื่องจากในช่วงเย็นของวันที่ 5 ส.ค.ที่ผ่านมา กระทรวงการคลังได้เรียกผู้บริหารและฝ่ายประชาสัมพันธ์ธนาคารของรัฐทั้งหมดเข้ามาหารือเกี่ยวกับแผนการประชาสัมพันธ์หนี้นอกระบบและแผนการแก้ปัญหาหนี้ภาคประชาชนทั้งระบบ
นายกรณ์ กล่าวว่า ในการประชุมพรรคประชาธิปัตย์ที่ จ.ภูเก็ต นั้น พบว่าสมาชิกและประชาชนต้องการให้รัฐบาลเร่งดำเนินการแก้ไขปัญหาหนี้นอกระบบ และแก้ปัญหาลดความเหลื่อมล้ำทางสังคมจนกระจายรวยกระจุก
นายกรณ์ กล่าวว่า ข้อมูลล่าสุดพบว่ากลุ่มลูกหนี้ที่มาขึ้นทะเบียนแก้หนี้กับธนาคารของรัฐจำนวนกว่า 3 แสนคน ที่ได้มีการปรับแก้ไขหนี้ไปสามารถลดภาระดอกเบี้ยที่เคยจ่ายให้กับพ่อค้าแม่ค้าเงินกู้นอกระบบได้กว่า 3,000 ล้านบาท